Սերջիու Մալագամբա

**Սերջիու Մալագամբա** նաև հայտնի է որպես **Սերգեյ Մալագամբա** ( , իսկական անունը *Սարգիս*, ) ռումինացի թմբկահար, դիրիժոր և թեթև երաժշտության կոմպոզիտոր։

## Կենսագրություն
### Ուսում և աշխատանք
Ծնվել է հայ-իտալական ընտանիքում՝ հայրը իտալացի է եղել, մայրը՝ հայ։ 1931-1933 թվականներին ուսանել է Քիշնևի մասնավոր՝ «Միություն» կոնսերվատորիայում։ 1935 թվականից նա տարբեր գործիքներ է նվագել Քիշնևի Նիկոլաե Չիրեշի էստրադային նվագախմբում, ապա տեղափոխվել է Բուխարեստ, որտեղ առաջին հերթին նվագում է հարվածային գործիքների վրա Մաքս Հալմի էստրադական նվագախմբում, իսկ հետո 1936-1939 թվականներին հանդիսացել է Ջո Ռեյնինգերի նվագախմբրի թմբկահար, որի կազմում, բացի այլ երկրներից, շրջագայել է Եգիպտոսում և Սուդանում։ 1939-1941 թվականներին ղեկավարել է իր սեփական թեթև երաժշտության նվագախումբը, որը հանդես է եկել Բուխարեստի «Մելոդիա» և «Կոնտինենտալ» բարերում, 1942 թվականին հիմնադրել է Ռումինիայի առաջին սիմֆոնիկ ջազ նվագախմբը։

### Նորաձևություն «Մալագամբա»
Մալագաբայի հագուստի և սանրվածքի արտասավոր ոճը մեծ ժողովրդականություն է վայելել և երիտասարդական նորաձևություն է առաջացրել, որի հետեւորդներին անվանում են մալագամբիստներ։

1942 թվականին՝ Իոն Անտոնեսկուի կառավարման տարիներին,  նա ձերբակալվել է և մեղադրվել պետական անվտանգության համար վտանգ ներկայացնող աղանդի ստեղծման մեջ։ Թերթերը գրել են, այսօրինակ դենդիությունը անթույլատրելի է այն ժամանակ, երբ ռումինացի զինվորները մահանում են Երկրորդ համաշխարհային պատերազմում։ Մալագամբայի ձերբակալությունը բողոքի ցույց է առաջացրել Բուխարեստի Հաղթանակի պողոտայում։ Նա բանտարկվել է Տիրգու Ժիու ճամբարում։

### Պատերազմից հետո որպես դիրիժոր և կոմպոզիտոր
Նա վերադարձել է իր կատարողական կարիերային 1945 թվականին՝ ղեկավարելով օպերետներ և որպես թմբկահար հանդես գալով տարբեր էստրադային նվագախմբերում։ 1950 թվականին Բուխարեստի կոնսերվատորիայում անցել է կոմպոզիցիայի պաշտոնական դասընթաց Ալֆրեդ Մենդելսոնի ղեկավարությամբ։ 1950-1955 թվականներին եղել է Ռումինիայի կինեմատոգրաֆիայի սիմֆոնիկ նվագախմբի թմբկահար։ 1955-1974 թվականներին եղել է «Կոնստանտին Տանասե» թատրոնի դիրիժորը, որի հետ նա հաջող հյուրախաղեր է անցկացրել Փարիզում 1965 թվականին։ Նրա «Balletul tobelor»  թմբուկային մեներգը սենսացիա է առաջացրել հայտնի «Օլիմպիա» սրահի բեմում։ 1965-1967 թվականներին հարվածային գործիքներ է դասավանդել է Գեղարվեստի ժողովրդական դպրոցում։ Հյուրախաղերով հանդես է եկել Լեհաստանում (1960, 1962, 1965), Խորհրդային միությունում (1965), Իտալիայում (1966) և այլ երկրներում։

Մալագամբան  իր ժամանակի մի շարք հայտնի երգերի հեղինակ է ։ Նա  կատարել է բազմաթիվ հեղինակների՝  սկսած Մանուել դե Ֆալլայից մինչև Դյուկ Էլինգթոն, ջազային ստեղծագործությունների մշակումներ։

2018 թվականին Բուխարեստում սկսել է ժամանակակից դենդիների՝ «Նոր Մալագամբա» () շարժումը։

## Կոմպոզիցիաներից
* *Այսօր ավելի գեղեցիկ է, քան երեկ -   (**,* բառեր՝ Աուրել Ֆելեա)
* *Ձեր ծննդյան օրը -   (*, բառեր՝ Ջորջ Միխալաչե )
* *Սպասում եմ քեզ -   (*, բառեր՝ Աուրել Ֆելեա)
* *Շնորհակալություն սիրելիս -   (*, բառեր՝ Միրցելա Բլոկ )
* *Բարի գիշեր, ջութակ* -   (, բառեր՝ Աուրել Ֆելեա)
* *Իմ զույգը դու ես -   (*, բառեր՝ Կոնստանտին Կարջան )
* *Ես չեմ կարող վիճել քեզ հետ -   (*, բառերը՝ Միրչա Բլոկի, մշակում՝ Մարգարետա Պասլարուի )

## Ծանոթագրություններ

## Արտաքին հղումներ

 
Կատեգորիա:1913 ծնունդներ
Կատեգորիա:1978 մահեր
Կատեգորիա:Ապրիլի 15 մահեր
Կատեգորիա:Ռումինացի դիրիժորներ
Կատեգորիա:Ռումինացիներ հայկական սերմամբ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Փետրվարի 6 ծնունդներ